ಕೌಲ್ಬಜಾರ್ ವ್ಯಾಪ್ತಿಯಲ್ಲಿ ನೀರು ಸರಬರಾಜಿನಲ್ಲಿ ವ್ಯತ್ಯಯ ಬಳ್ಳಾರಿ, ಜೂ. 25 ಹಿ.ಸ: ನಗರದ ಅಲ್ಲಿಪುರ ಕೇಂದ್ರ ಸ್ಥಾವರದಿಂದ ಕೌಲ್ಬಜಾರ್ ವ್ಯಾಪ್ತಿ ಪ್ರದೇಶಕ್ಕೆ 270ಹೆಚ್ಪಿ ರೇಚಕಯಂತ್ರಗಳ ಸಹಾಯದಿಂದ ಕುಡಿಯುವ ನೀರು ಸರಬರಾಜು ಮಾಡಲಾಗುತ್ತಿದ್ದು, 270ಹೆಚ್ಪಿ ಕೊಳವೆ ಮಾರ್ಗದ ಪಂಪ್ಗೆ ಅಳವಡಿಸಿರುವ 700ಮಿ.ಮೀ ವ್ಯಾಸದ ವಾಲ್ಟ್ ದುರಸ್ತಿಗೀಡಾಗಿರುವ ಕಾರಣ ಜೂ.28ರಿಂದ 29ರ ವರೆಗೆ ದುರಸ್ತಿ ಕಾರ್ಯ ಹಮ್ಮಿಕೊಳ್ಳಲಾಗಿದೆ. ಈ ಹಿನ್ನೆಲೆಯಲ್ಲಿ ಸದರಿ ಎರಡು ದಿನಗಳ ಕಾಲ ಕುಡಿಯುವ ನೀರಿನ ಸರಬರಾಜಿನಲ್ಲಿ ವ್ಯತ್ಯಯವಾಗಲಿದೆ ಎಂದು ಮಹಾನಗರ ಪಾಲಿಕೆಯ ಆಯುಕ್ತೆ ಪ್ರೀತಿ ಗೆಹ್ಲೋಟ್ ಅವರು ಪ್ರಕಟಣೆಯಲ್ಲಿ ತಿಳಿಸಿದ್ದಾರೆ. ಆದ ಕಾರಣ ನೀರು ಸರಬರಾಜಾಗುವ ಕೌಲ್ಬಜಾರ್ ವ್ಯಾಪ್ತಿ ಪ್ರದೇಶದ ನಾಗರಿಕರು ಮಹಾನಗರಪಾಲಿಕೆ ಮತ್ತು ಕರ್ನಾಟಕ ನಗರ ನೀರು ಸರಬರಾಜು ಮಂಡಳಿಯೊAದಿಗೆ ಸಹಕರಿಸಬೇಕು ಎಂದು ಅವರು ಮನವಿ ಮಾಡಿದ್ದಾರೆ.